Σπυρίδων Δαρδάλης

Ο Σπυρίδων Δαρδάλης ή Δαρδάλιας, γνωστός και ως καπετάν Τσαούσης ήταν σημαντικός Έλληνας Μακεδονομάχος οπλαρχηγός από τη Σιάτιστα Βοΐου, της περιφερειακής ενότητας Κοζάνης.
Βιογραφικά στοιχεία
Ο Σπυρίδων Δαρδάλης ή Τσαούσης γεννήθηκε στα τέλη του 19ου αιώνα στη Σιάτιστα Βοΐου, της περιφερειακής ενότητας Κοζάνης. Συμμετείχε από νωρίς στο Μακεδονικό Αγώνα ως οπλίτης στα σώματα των οπλαρχηγών Λάζαρου Βαρζή, Λ. Κουτούλα και Δ. Μακρή. Στη συνέχεια συνεργάστηκε με τον οπλαρχηγό Κωνσταντίνο Ντόγρα, ηγούμενος ανδρών κατά την επιχείρηση στον Αετό Φλώρινας. Αργότερα επέστρεψε στη Σιάτιστα, όπου συγκρότησε ένοπλη ομάδα από 30 Σιατιστινούς, συμμετέχοντος και του αδελφού του Παύλου.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 116Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Τ-286Δήμος Βοΐου, Η Σιάτιστα χθες

Κατά τον Α΄ Βαλκανικό Πόλεμο σημαντική ήταν η συμβολή του στην επανάσταση της Σιάτιστας πριν την προέλαση του Ελληνικού στρατού, αλλά και στις μετέπειτα επιχειρήσεις των Σιατιστινών προκειμένου να μην επιτρέψουν την ανακατάληψη της πόλης από τον Οθωμανικό στρατό. Επίσης συμμετείχε σε επιχειρήσεις για την κατάληψη γειτονικών χωριών με σώμα 100 ανδρών υπό τους αξιωματικούς Μακρή και Καραβίτη, που σχηματίστηκε από Σιατιστινούς και Κρητικούς εθελοντές.Σιάτιστα, Μακεδονία, Ελλάδα, άρθρο Γρίβα Αργυρού Βοκάτου, 4 Νοεμβρίου 2009

 Παραπομπές 

Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Ιστορία της Κοζάνης